సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రాజమౌళి మల్టీ స్టారర్: నో గ్రాఫిక్స్.. ఓన్లీ యాక్షన్!
నంది అవార్డులపై చర్చ అయిపోయింది. ఇప్పడు చర్చంతా ఎన్టీఆర్, రామ్ చరణ్ కాంబినేషన్‌లో రాజమౌళి మల్టీ స్టారర్‌పైనే!
TNN | Updated:
Nov 21, 2017, 10:19AM IST
నంది అవార్డులపై చర్చ అయిపోయింది. ఇప్పడు చర్చంతా ఎన్టీఆర్, రామ్ చరణ్ కాంబినేషన్&zwnj;లో రాజమౌళి మల్టీ స్టారర్&zwnj;పైనే! అవును మరి తెలుగు నాట మంచి ఫాలోయింగ్ ఉన్న ఇద్దరు స్టార్ హీరోలతో సినిమా అంటే మాటలా. ఇటు హీరోలిద్దరినీ సంతోషపెట్టాలి.. అటు అభిమానులను సంతృప్తి పరచాలి. అన్నిటినీ మించి అంచనాలకు ఏమాత్రం తగ్గకుండా సినిమాను తీయాలి. ఇన్ని బాధ్యతలు ఇప్పుడు దర్శకధీరుడు రాజమౌళి తన భుజాలపై వేసుకున్నారు. శనివారం సాయంత్రం రాజమౌళి ఓ ఫొటోను ట్వీట్ చేసిన దగ్గర నుంచి మల్టీస్టారర్&zwnj;పై చర్చ మొదలైన విషయం తెలిసిందే. అయితే సినిమా కచ్చితంగా ఉంటుందని కొంతమంది, రూమర్ అని కొంతమంది అంటున్నారు.
కానీ విశ్వసనీయ వర్గాల సమాచారం ప్రకారం ఎన్టీఆర్, రామ్ చరణ్&zwnj;తో రాజమౌళి మల్టీ స్టారర్ మూవీ పక్కా అట. ఇప్పటికే కథా చర్చలు కూడా జరిగాయని అంటున్నారు. దానిలో భాగంగానే చరణ్, తారక్&zwnj;తో తీసుకున్న ఫొటోను రాజమౌళి ట్వీట్ చేశారని టాక్. ఒకవేళ ఈ వార్త అబద్ధం అయ్యుంటే ఇప్పటికే రాజమౌళి స్పందించేవారు కదా అనే వాదనలు కూడా వినిపిస్తున్నాయి. ఫిల్మ్ నగర్ టాక్ ప్రకారం వచ్చే ఏడాది ఈ సినిమా పట్టాలెక్కడం ఖాయంగా కనిపిస్తోంది. జూన్&zwnj;లో ముహూర్తం ఫిక్స్ చేసి.. ఆగస్టు నుంచి షూటింగ్ మొదలుపెడతారట. 2019లో సినిమాను విడుదల చేసే ఆలోచన చేస్తున్నారట.